ओडिशा के व्यक्ति ने लिया अनोखा बदला, जहरीले सांप को काटकर उतारा मौत के घाट, VIDEO वायरल
ओडिशा में एक शख्स ने सांप को पकड़ लिया और उसके शव को लहराते हुए गांव में घूमा, जिसका वीडियो सोशल मीडिया पर वायरल हो गया।
भुवनेश्वर: ओडिशा के जाजपुर जिले के एक आदिवासी व्यक्ति ने एक जहरीले सांप को काट लिया, जिसने उसे कथित तौर पर काट लिया था। व्यक्ति की पहचान जाजपुर जिले के शालिजंगा पंचायत के गम्भरापटिया गांव के किशोर बदारा के रूप में हुई है। बदारा ने कहा, "बुधवार शाम को जब मैं काम पर जा रहा था, तो अचानक मैंने एक सांप पर कदम रखा, जिसने मुझे काट लिया। तुरंत, मैंने सांप (स्थानीय रूप से 'चिती' कहा जाता है) को काट लिया और उसका खून पी लिया।"उसने बताया, “जब मेरे पैर में कुछ लगा तो मैंने अपनी टॉर्च जलायी और देखा कि यह एक जहरीला करैत सांप है। बदला लेने के लिए मैंने सांप को अपने हाथों में पकड़ लिया और उसे बार-बार काटा और सांप को मौके पर ही मार डाला।“ भाग्यवश सांप के काटने का किशोर पर कोई असर नहीं हुआ।बाद में उन्होंने सांप को पकड़ लिया और उसके शव को लहराते हुए गांव में घूमे, जिसका वीडियो सोशल मीडिया पर वायरल हो गया। बदारा को देखने के बाद, ग्रामीणों ने उसे अस्पताल ले जाने के लिए कहा, क्योंकि सांप को जहरीला बताया गया था। हालांकि, बदारा ने स्थानीय झोलाछाप डॉक्टर से इलाज कराने का फैसला किया।उन्होंने अब तक किसी भी स्वास्थ्य जटिलता की शिकायत नहीं की है।